དུག་ནད་བཅོས་པའི་ཡིག་ཆུང་།
རྣམ་མཁྱེན་རྫོགས་པའི་སངས་རྒྱས་རྡོ་རྗེ་འཆང་། །བདག་སོགས་
212

སེམས་ཅན་ཐམས་ཅད་གུས་པས་འདུད། །སྙིགས་མའི་སེམས་ཅན་བསམ་
སྦྱོར་ངན་པ་ཡིས། །ཟས་ངན་དྲུག་གི་འཇིགས་པ་དར་ཤིང་སྐྲག ། དེ་ལ་
ཚེགས་མེད་བཅོས་པའི་ཡིག་ཆུང་བཤད། །དེ་ལ་རྟགས་དང་བཅོས་ཐབས་
རྣམ་པ་གཉིས། །ཁ་སོ་རུས་པ་ན་བས་རླུང་དང་འདྲ། །ཁ་ཁ་མིག་ཆུ་སེར་
བས་མཁྲིས་པ་འདྲ། །འཇུ་དཀའ་ཕོ་བ་འཚིང་བས་བད་ཀན་འདྲ། །ཁྲག་
སྐྱུག་ཕོ་མཆིན་ན་བས་སྨུག་པོ་འདྲ། ། རྩ་རྒྱུག་རོ་སྟོད་གཟེར་བས་ཁྲག་
ནད་འདྲ། །གྲང་ཤུམ་ཚིགས་གཞི་ན་བས་རིམས་དང་འདྲ། ། ཟ་ཕྲུག་
སྦྲིད་ལ་བེམ་པས་ཆུ་སེར་འདྲ། །ལུས་ཀྱི་ཤ་རྣམས་ སྐམ་ པས་ ས་ བདག་
འདྲ། །དེ་རྣམས་བཟང་ངན་དུག་གི་ནད་རྟགས་ཡིན། །ཁྱད་པར་རྩ་དང་
ཆུ་ལ་ ( རེ་ཚ་རེ་གྲང)བརྟག་མི་ཐུབ། །མི་འགྱུར་རྟགས་ནི་(ལུས་ཀྱི་ལྕེ་
སྐམ་ཁྱད་པར་མཆིན་པ་ན)སྡུད་སྨན་བཏང་བས་གསལ། །ཟས་ངན་དུག་
གི་བཅོས་པའི་ཐབས་བསྟན་པ། །དང་བོ་བཙན་པོ་མཁར་དུ་བཞུགས་ལ་
བསྲུང་། །གཉིས་པ་དཔའ་པོ་དག་གིས་ཡུལ་འདོན་བྱ། །གསུམ་པ་རྩ་ལ་
གྲམས་པ་བསྡུས་ལ་འདོན། །བཞི་བ་རོ་དབྱུང་ལྔ་པ་ནད་ལྷག་དེད། །དེ་
སྐད་བླ་མ་གོང་མའི་གསུང་རྒྱུན་ཡིན། །རིན་པོ་ཆེ་ཡི་བེམ་བུམ་ནང་དུ་
གསལ། །འདི་ནི་སྡུད་བསད་སྦྱངས་གསུམ་དག་གིས་གསོད། །སྡུད་སྨན་
དང་པོ་ཐང་ཆེན་ཉེར་ལྔ་པ། །ཁ་ཆེ་གུར་གུམ་ཐང་གི་གཙོ་བོ་ལ། །ཨ་བར་
སྐྱུར་གསུམ་མ་ནུ་པ་ཏྲ་དང༌། །མ་ནུ་པུར་ཏིག་ཏ་ཧོང་ལེན་དང་། །
ཀྱི་
213

ལྕེ་བོང་དཀར་འུ་སུ་པར་པ་ཏ། །རྒྱལ་བའི་སྦྱན་ཅན་འཁྲི་ཤིང་པ་ཏོ་ལ། །
ལྡུམ་བུ་རེ་རལ་ཕག་ཁྲག་གང་གཱ་ཆུང༌། །ཨུཏྤལ་བ་ཤ་ཀ་དང་པྲི་ཡང་གུ
། བྲག་ཞུན་སེ་འབྲུ་བསེ་ཡབ་སུག་སྨེལ་རྣམས། །ཁྱད་པར་ཁ་ཕྱེ་ཕག་ཁྲག་
མེད་ཐབས་མེད། །སྦྱོར་བ་ཉི་ཤུ་རྩ་ལྔའི་ཕྱེ་མ་འདིས། །དུག་དང་སྨུག་པོ་
ཚད་རྙིང་བྱེར་བ་སྡུད། །འདུ་བ་ཚ་གྲང་སྙོམས་དང་དང་ག་འབྱེད། །རླུང་
མི་སྐྱེད་ཞིང་བད་ཀན་མཁྲིས་པ་སེལ། །འདི་ནི་སྦྱོར་བ་ཀུན་གྱི་རྒྱལ་བོ་
ཡིན། །སྡོང་ནག་མཁས་པ་ལྕེ་སྨན་པའི་ལུགས། །འདུས་རྟགས་མིག་སྤྲིན་
དཀར་ཞིང་ཆུ་མདོག་སེར། །ཕོ་མཚན་ན་ཞིང་དང་ག་འགག་པ་འབྱུང་། །
དུག་ནད་ཕོ་བར་འདུས་པའི་རྟགས་ཡིན་ཏེ། །རྩ་ལྟོ་སྦྲགས་མའི་སྦྱོར་བ་
བཤད། ། དངུལ་ཆུ་ཞོ་གང་མུ་ཟི་བཏུལ། །དན་རོག་ལྕེ་བ་ཏོན་སྐོགས་
བཤུས་བདུན། །བྱང་པ་བར་གཤོག་བཏོན་པ་གསུམ། །དུར་བྱིད་རིལ་མ་
ཙམ་གཅིག་དང་། །ཐར་ནུ་ཐུན་གཅིག་དུང་ཐལ་དང༌། །ཚ་ལ་ཞོ་གང་ཨ་
རུ་ར། །མཆུ་སྙུང་གཅིག་དང་རྒྱམ་ཚྭ་གཉིས། །རྒྱ་ཚྭ་སྡིག་སྲིན་གསེར་བྱེ་
གསུམ། །ཕོ་རིས་ལྔ་དང་ལྕམ་པ་ནི། །ཐུན་གཅིག་གཡེར་མ་རྡོག་པོ་ལྔ། །
ཞིབ་བཏགས་དྲི་ཆུ་སྦུ་བ་འདི། །འདམ་བཏགས་རིལ་བུ་རིལ་མ་ཙམ། །
ནམ་ཕྱེད་གསུམ་དང་ཐེ་རེངས་བདུན། །རིལ་བུ་ཆང་གིས་ ཕུལ་ལ་་་་་་་
བཏང་། ། ནད་ཀྱི་ཀ་བསྒྱུར་སྨན་རྣམས་ནི། ལྟོ་བཤལ་ཁ་བསྒྱུར་སྨན་
རྣམས་བཏབ། །གི་སྨན་སྟེང་དུ་གློ་བ་ལ་ཅུ་གང༌། སྙིང་ལ་ཛ་ཏི་མཆིན་
214

པར་གུར་གུམ། མཆེར་བར་ཀ་ཀོ་ལ། ཕོ་བར་སེ་འབྲུ། ལོང་ལ་རོལ་
མཁྲིས། རྒྱུ་མར་དུག་ཉུང། མཁལ་མར་སུག་སྨེལ། ལྒང་བར་རྒྱམ་
ཚྭ། མངལ་ལ་འོལ་མོ་སེ། ལྕག་ནི་ཆང་བཟང་སྦོས་ལ་བཏང༌། རྗེས་
ལ་ཟུག་ནི་འབྱུང་གྱུར་ན། །ཕོ་རིས་ཚ་ལ་ཞིབ་བཏགས་ལ། །ཐུན་ནི་ཆེ་
བར་ཆང་ལ་སྦྱར། །འཐུངས་པས་ཟུག་གཟེར་ཞི་བར་འགྱུར། །ཕན་ཡོན་
རྩ་བཤལ་ལྟོ་བཤལ་གྱིས། །རྒྱུད་དང་འདྲ་བར་གསུང་བ་ཡིན། །སྔོན་འགྲོ་
རྗེས་སྤྱོད་སྤྱི་དང་འདྲ། །ཟས་ངན་དུག་ནད་བཅོས་པའི་ཡིག་ཆུང་འདི། །
གོང་སྨན་ཆེན་པོའི་ཞལ་གདམས་ལས། །གོང་སྨན་དཀོན་མཆོག་ཕན་དར་
གྱིས། །འགྲོ་བ་ནད་པའི་དོན་ཕྱིར་དུ། ། ཤག་པ་དོན་རྒྱལ་བདག་ལ
གནང་། །དགེའོ། །
ལ་་་་་